Dette er gisseltagerens ofre
- Hva skal jeg gjøre uten deg? Livet mitt er ruinert. Jeg trenger deg i livet mitt, skriver Cohens kjæreste Sharon Seb på Facebook. Lørdag offentliggjorde den jødiske organisasjonen CRIF, som har kontroll på alle jøder i Paris, identiteten til de fire menneskene som ble drept av Amedi Coulibaly (32) under en gisselaksjon i en kosherbutikk i øst-Paris fredag. To av gislene var i 20-årene.De fire heter Yohan Chohen (22), Yova Hattab (21), Philippe Braham (i 40-årene) og François-Michel Saada (60-årene). Alle skal være jødiske melder den jødiske avisen Arutz Sheva. - De fire ble drept med kaldt blod fordi de var jøder, skriver organisasjonen CRIF i en pressemelding. Colibaly fortalte selv til TV-stasjonen BMF at han ville ramme jøder, og derfor valgt kosherbutikken.Yohan Cohen (22) skal ha jobbet i butikken hvor gisselaksjonen fant sted. Flere vitner som avisen The Jerusalem Post har snakket med forteller at de kjenner igjen gutten på bildet som den blide butikkmedarbeideren fra «Hyper Cacher». – Jeg er i sjokk. Det kunne vært meg, sier Jeremie Agou til avisen. Han handlet i den jødiske butikken hver uke og pratet alltid med Cohen når han var innom. Han beskriver 22-åringen som en hjelpsom og snill gutt med et bredt smil om munnen. Ifølge vitner ble de fire gislene drept tidlig i den syv timer lange gisselaksjonen i Paris på fredag. Klokken 13.45 på fredag kom meldingene om at Colibaly holdt flere gisler fanget i en kosher matbutikk i øst-Paris. Politiet gikk til aksjon mot butikken rundt klokken 17.00. Nærmest parallelt gikk de inn i i et trykkeri i Dammartin, der de to antatt gjerningsmennene bak Charlie Hebdo-angrepet onsdag hadde forskanset seg med et gissel. Både brødrene Said Kouachi (34) og Cherif Kouachi (32), som antas å stå bak Charlie Hebdo-angrepet, og Colibaly ble drept under politiaksjonene.22 år gamle Cohen bodde i det jødiske kvarteret i Sarcelles, en kommune nord i Paris. Kvarteret er også kjent som «Lille Jerusalem» på grunn av den store andelen jøder som bor der. Ifølge Jerusalem Post skal Cohen ha vært elev ved Lycee ORT High School. - Han var en snill gutt – jeg kjente han og vennene hans. Denne tragedien påvirker hele bydelen og alle som bor her, sier borgermester i Sarcelles Francois Pupponi til avisen Daily Mail. Gjennom hans Facebook-profil får man inntrykk av at Cohen er en utadvendt gutt. Han har den siste tiden lastet opp flere bilder av seg selv sammen med venner på forskjellig utesteder og i byen.Phillipe Braham (40) skal også å ha blitt drept av Colibaly. Ifølge avisen Daily Mail jobbet han som lærer, var gift og hadde tre barn. Han bodde sammen med familie sin i byen L'Hay-les-Roses, åtte mil fra Paris. - Han var alltid høflig og hyggelig når vi hilste på hverandre. Dette er en veldig trist dag for familien og hele nabolaget, sier en nabo til avisen.
Yohan Cohen (22) jobbet ukentlig i en lokal matbutikk i Paris for å spare opp penger til å gifte seg med kjæresten. Fredag ble han drept på jobb.